
REFERAT

privind delegarea gestiunii, prin atribuire directă, a serviciului  de blocare și/sau ridicare, transport, depozitare si eliberare a vehiculelor oprite/stationate neregulamentar si a vehiculelor fara stapan sau abandonate pe terenuri apartinand domeniului public sau privat al  municipiului Timişoara, a Caietului de sarcini si a Contractului de delegare 

Serviciile comunitare de utilităţi publice sunt definite (conform art. 1 alin. (2) din Legea nr. 51/2006 privind serviciile comunitare de utilităţi publice) ca totalitatea acţiunilor şi activităţilor reglementate, prin care se asigură satisfacerea nevoilor de utilitate şi interes public general ale colectivităţilor locale, cu privire la:

-alimentarea cu apă, canalizarea şi epurarea apelor uzate, colectarea, canalizarea şi evacuarea apelor pluviale;

-producţia, transportul, distribuţia şi furnizarea de energie termică în sistem centralizat;

-salubrizarea localităţilor;

-iluminatul public;

-transportul public local.

-administrarea domeniului public şi privat al unităţilor administrativ-teritoriale, precum şi altele asemenea;

Potrivit art. 3 alin. (1) din Legea serviciilor comunitare de utilităţi publice nr. 51/2006, serviciile de utilităţi publice sunt în responsabilitatea autorităţilor administraţiei publice locale şi se înfiinţează, se organizează şi se gestionează potrivit hotărârilor adoptate de autorităţile deliberative ale unităţilor administrativ-teritoriale, în funcţie de gradul de urbanizare, de importanţa economico-socială a localităţilor, de mărimea şi de gradul de dezvoltare ale acestora şi în raport cu infrastructura tehnico-edilitară existentă.

În organizarea, funcţionarea şi dezvoltarea serviciilor de utilităţi publice interesul general al comunităţilor locale este prioritar. Prevederile prezentei legi vizează satisfacerea cât mai completă a cerinţelor utilizatorilor, protejarea intereselor acestora, întărirea coeziunii economico-sociale la nivelul comunităţilor locale, precum şi dezvoltarea durabilă a unităţilor administrativ-teritoriale (art. 3 alin. (2) din Legea serviciilor comunitare de utilităţi publice nr. 51/2006).

Conform art. 3 alin. (5) din Legea serviciilor comunitare de utilităţi publice nr. 51/2006, serviciile de utilităţi publice sunt furnizate/prestate prin intermediul unor operatori sau al unor operatori regionali definiţi potrivit art. 2 lit. g), respectiv lit. g^1). Operatorii pot avea următorul statut:

    a) compartimente funcţionale fără personalitate juridică, organizate în structura aparatului de specialitate al primarului sau, după caz, al consiliilor judeţene;

    b) servicii publice de interes local sau, după caz, judeţean, fără personalitate juridică, înfiinţate şi organizate prin hotărâri ale autorităţilor deliberative ale unităţilor administrativ-teritoriale respective;

    c) servicii publice de interes local sau, după caz, judeţean, cu personalitate juridică, înfiinţate 

şi organizate prin hotărâri ale autorităţilor deliberative ale unităţilor administrativ-teritoriale respective;
    d) societăţi comerciale cu capital social integral al unităţilor administrativ-teritoriale respective;

    e) societăţi comerciale cu capital social privat;

    f) societăţi comerciale cu capital social mixt.

Autorităţile administraţiei publice locale au competenţă exclusivă, în condiţiile legii, în tot ceea ce priveşte înfiinţarea, organizarea, coordonarea, monitorizarea şi controlul funcţionării serviciilor de utilităţi publice, precum şi în ceea ce priveşte crearea, dezvoltarea, modernizarea, administrarea şi exploatarea bunurilor proprietate publică sau privată a unităţilor administrativ-teritoriale, aferente sistemelor de utilităţi publice (art. 8 alin. (1) din Legea serviciilor comunitare de utilităţi publice nr. 51/2006).

În exercitarea competenţelor şi atribuţiilor ce le revin în sfera serviciilor de utilităţi publice, autorităţile administraţiei publice locale adoptă hotărâri în legătură cu alegerea modalităţii de gestiune a serviciilor de utilităţi publice şi darea în administrare sau, după caz, concesionarea bunurilor proprietate publică şi/sau privată a unităţilor administrativ-teritoriale din componenţa sistemelor de utilităţi publice (art. 8 alin. (2) lit. d) din Legea nr. 51/2006 privind serviciile comunitare de utilităţi publice).

Conform prevederilor art. 23 alin. (2) din Legea nr. 51/2006, gestiunea serviciilor de utilităţi publice se organizează şi se realizează în următoarele modalităţi:


a) gestiune directă;


b) gestiune delegată.

Modalitatea de gestiune a serviciilor de utilităţi publice se stabileşte prin hotărâri ale autorităţilor deliberative ale unităţilor administrativ-teritoriale, în funcţie de natura şi starea serviciului, de necesitatea asigurării celui mai bun raport preţ/calitate, de interesele actuale şi de perspectivă ale  unităţilor administrativ-teritoriale, precum şi de mărimea şi complexitatea sistemelor de utilităţi publice (art. 23 alin. (3) din Legea nr. 51/2006 privind serviciile comunitare de utilităţi publice).

Raporturile juridice dintre unităţile administrativ-teritoriale şi operatori sunt reglementate prin hotărâri privind atribuirea şi încheierea contractelor de delegare a gestiunii serviciului, adoptate, respectiv aprobate, după caz, de autorităţile deliberative ale unităţilor administrativ-teritoriale ori de adunările generale ale asociaţiilor, după caz, în cazul gestiunii delegate (art. 24 alin. (1) lit. b) din Legea nr. 51/2006 privind serviciile comunitare de utilităţi publice).

Gestiunea delegata se realizeaza prin intermediul unor operatori care pot fi, conform prevederilor Legii nr.51/2006, art.30 (4) lit.(a), societati comerciale cu capital social integral al unitatilor administrativ-teritoriale, infiintate de autoritatile deliberative ale acestora. In aceasta situatie, contractul de delegare a serviciului se atribuie direct.

Serviciul pentru administrarea domeniului public şi privat este reglementat prin Ordonanţa Guvernului nr.71/2002 privind organizarea şi funcţionarea serviciilor publice de administrare a domeniului public şi privat de interes local, si Hotărârea Guvernului nr. 955/2004 pentru aprobarea reglementărilor-cadru de aplicare a <LLNK 12002    71130 301   0 33>Ordonanţei Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local

Potrivit art. 13 alin. (2) Regulamentului – cadru de organizare şi funcţionare a serviciilor publice de administrare a domeniului public şi privat de interes local, aprobat prin Anexa 1 din Hotărârea Guvernului nr. 955/2004, gestiunea directă se realizează prin compartimente specializate, organizate în cadrul aparatului propriu al consiliului local, consiliului judeţean sau al Consiliului General al Municipiului Bucureşti, după caz, ori prin serviciile publice organizate în subordinea consiliilor locale, consiliilor judeţene sau a Consiliului General al Municipiului Bucureşti.

Potrivit prevederilor O.G. nr.71/2002 privind organizarea şi funcţionarea serviciilor publice de administrare a domeniului public şi privat de interes local, acestea sunt destinate satisfacerii unor nevoi ale comunităţii locale, contribuie la ridicarea gradului de civilizaţie şi confort al acestora şi se grupează după obiectul activităţilor şi acţiunilor de utilitate publică şi interes public local.

Potrivit art. 128 alin. (1) lit. g) din OUG nr. 195/2002 autoritatile administratiei publice locale iau masuri pentru ridicarea si depozitarea, in spatii special amenajate, a autovehiculelor, remorcilor, caroseriilor sau subansamblurilor acestora, devenite improprii din punct de vedere tehnic pentru a circula pe drumurile publice, abandonate sau parasite pe domeniul public.
De asemeneam, redăm prevederile Hotărârii Guvernului nr. 147/1992:

,, ART. 1

Autovehiculele sau remorcile stationate neregulamentar pot fi blocate sau ridicate, transportate şi depozitate în spaţii de parcare fixate de primării, pînă la eliberarea acestora proprietarilor.

    ART. 2

   Constatarea stationarii neregulamentare a autovehiculelor sau remorcilor se efectuează de ofiţerii sau subofiterii de poliţie, de primari, precum şi de împuterniciţii consiliului local pe raza căruia s-a petrecut fapta contravenţională, care aplica şi sancţiunea, conform prevederilor legale în vigoare.

   Agenţii constatatori prevăzuţi la alin. 1 dispun în scris măsurile de blocare sau ridicare a vehiculelor prevăzute la art. 1 şi asista la aceste operaţiuni.

    ART. 3

   Blocarea, ridicarea, transportul şi depozitarea autovehiculelor se efectuează de unităţile autorizate prin dispoziţia primarului.

    ART. 4

   Unităţile autorizate potrivit art. 3 răspund pentru eventualele avarii cauzate autovehiculelor, în condiţiile prevăzute de lege.

    ART. 5

   Deblocarea ori restituirea autovehiculelor sau remorcilor se efectuează de unităţile autorizate, după ce se face dovada achitării amenzii contravenţionale şi a taxei speciale stabilite de consiliul local, potrivit legii, precum şi a cheltuielilor reprezentind contravaloarea operaţiunilor efectuate”. 

În conformitate cu prevederile art. 64 alin. (1) din OUG nr. 195/2002 privind circulaţia pe drumurile publice politia rutiera poate dispune ridicarea vehiculelor stationate neregulamentar pe partea carosabila. Ridicarea si depozitarea vehiculelor in locuri special amenajate se realizeaza de catre administratiile publice locale sau de catre administratorul drumului public, dupa caz.


De asemenea, conform Legii nr. 421/2002 privind regimul juridic al vehiculelor fara stapan sau abandonate pe terenuri apartinand domeniului public sau privat al statului ori al unitatilor administrativ-teritoriale şi  Normelor metodologice de aplicare a <LLNK 12002   421 10 201   0 18>Legii nr. 421/2002 privind regimul juridic al vehiculelor fara stapan sau abandonate pe terenuri apartinand domeniului public sau privat al statului ori al unitatilor administrativ-teritoriale aprobate prin HG nr. 156/2003, vehiculele fără stăpân abandonate pe terenuri aparţinând domeniului public sau privat al unităţilor administrativ-teritoriale trebuie să fie transportate şi depozitate într-un loc special amenajat de către autorităţile administraţiei publice locale.
Prin organizarea si desfasurarea serviciului de ridicare, transport, depozitare si eliberare a vehiculelor oprite/stationate neregulamentar si a vehiculelor fara stapan sau abandonate pe terenuri apartinand domeniului public sau privat al municipiului Timişoara se urmareste realizarea urmatoarelor obiective :

· descongestionarea drumurilor publice si fluidizarea traficului rutier;

· asigurarea fluenţei circulaţiei în condiţii de siguranţă rutieră;

· optimizarea transportului în comun, accesul facil al autobuzelor în staţii;
· utilizarea eficienta a locurilor de parcare apartinand domeniului public;
· protectia pietonilor si protectia spatiilor verzi;
· respectarea regulilor de circulaţie impuse prin actele normative ce privesc circulaţia pe drumurile publice şi alte norme impuse prin hotărâri ale administraţiei publice locale
· eliberarea domeniului public de vehiculele abandonate sau de cele fara stapan.
Prin Hotărârea Consiliului Local nr. 199/18.11.1997 s-a aprobat ca începând cu data de 1 ianuarie 1998 Regia Autonomă Drumuri Municipale să se reorganizeze prin transformare în societate comercială pe acţiuni sub denumirea S.C. DRUMURI MUNICIPALE S.A., având acţionar unic Consiliul Local al Municipiului Timişoara, cu sediul in Timişoara, str. ETERNITATII  nr. 45, este înregistrată la Registrul Comerţului  sub nr. J/35/3475/1994, Cod fiscal RO 3286536, având ca obiect principal de activitate conform cod CAEN -4211 Lucrări de construcţii a drumurilor si autostrăzilor.

Analizand specificul serviciului de blocare și/sau ridicare, transport, depozitare si eliberare a vehiculelor oprite/stationate neregulamentar si a vehiculelor fara stapan sau abandonate pe terenuri apartinand domeniului public sau privat al  municipiului Timişoara, precum si resursele tehnico-materiale si umane ale SC Drumuri Municipale Timişoara SA, consideram ca aceasta indeplineste conditiile necesare in vederea atribuirii directe a contractului de delegare a gestiunii serviciului de blocare și/sau ridicare, transport, depozitare si eliberare a vehiculelor oprite/stationate neregulamentar si a vehiculelor fara stapan sau abandonate pe terenuri apartinand domeniului public sau privat al  municipiului Timişoara.
Art. 64 din OUG nr. 195/2002 privind circulaţia pe drumurile publice, modificată şi completată, stipulează următoarele:

  ,,(1) Politia rutiera poate dispune ridicarea vehiculelor stationate neregulamentar pe partea carosabila. Ridicarea si depozitarea vehiculelor in locuri special amenajate se realizeaza de catre administratiile publice locale sau de catre administratorul drumului public, dupa caz.

    (2) Contravaloarea cheltuielilor pentru ridicarea, transportul si depozitarea vehiculului stationat neregulamentar se suporta de catre detinatorul acestuia.

    (3) Ridicarea vehiculelor dispusa de politia rutiera in conditiile prevazute la alin. (1) se realizeaza potrivit procedurii stabilite prin regulament”.

Având în vedere aspectele mai sus menţionate, operatorul serviciului de blocare și/sau ridicare, transport, depozitare si eliberare a vehiculelor oprite/stationate neregulamentar si a vehiculelor fara stapan sau abandonate pe terenuri apartinand domeniului public sau privat al  municipiului Timişoara poate încheia protocoale de colaborare cu poliţia rutieră în vederea ridicării vehiculelor oprite/stationate neregulamentar pe partea carosabila.
Asa cum este stipulat în Legea nr.51/2006, desfasurarea activitatilor specifice oricarui serviciu de utilitati publice, indiferent de forma de gestiune aleasa, se realizeaza pe baza unui regulament al serviciului si al unui caiet de sarcini, elaborate si aprobate de autoritatile administratiei publice locale. Astfel, prin Hotărârea nr. 149/2001, Consiliul Local al Municipiului Timişoara a aprobat Regulamentul şi Caietul de Sarcini privind blocarea, ridicarea, transportul, depozitarea şi eliberarea autovehiculelor sau remorcilor staţionate neregulamentar pe domeniul public din municipiul Timişoara.
Regulamentul aprobat prin HCLMT nr. 149/2001 defineşte modalităţile şi condiţiile ce trebuie îndeplinite pentru asigurarea serviciului, condiţiile tehnice, raporturile dintre operator şi utilizator. În ceea ce priveşte Caietul de sarcini aprobat prin HCLMT nr. 149/2001 acesta nu mai îndeplineşte nivelurile de calitate şi condiţiile tehnice necesare funcţionării serviciului, în condiţii de eficienţă şi siguranţă, ca atare a fost reactualizat şi trebuie supus spre aprobare.
Având în vedere prevederile legale în vigoare privind serviciile comunitare de utilităţi publice, precum şi cele prezentate mai sus, considerăm că sunt întrunite condiţiile pentru a

 supune spre aprobarea C.L.M. Timişoara, urmatoarele:
· delegarea gestiunii, prin atribuire directa, a serviciului de blocare și/sau ridicare, transport,  depozitare si eliberare a vehiculelor oprite/stationate neregulamentar si a vehiculelor fara stapan sau abandonate pe terenuri apartinand domeniului public sau privat al  Municipiului Timişoara catre SC Drumuri Municipale Timişoara SA;
· aprobarea Caietului de sarcini al serviciului;

· aprobarea contractului de delegare.

